Diari Oficial de la Generalitat Valenciana


Sumari del DOGV 4478, del 10-04-2003 (2003/3865)

Notificació de proposta de resolució a Construcciones Jiménez Atienza, SL, amb expedient VIVI/040502/222.
---------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3865


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de proposta de resolució a Construcciones Jiménez Atienza, SL, amb expedient VIVI/040502/222. [2003/3865]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de proposta de resolució a Construcciones Jiménez Atienza, SL, amb expedient VIVI/040502/222.
  
Per orde de l'instructor del procediment sancionador indicat, als efectes que establix el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'este, la qual cosa se li notifica perquè en prenga coneixement, amb l'advertiment que, en el termini de quinze dies comptadors des del següent de la seua recepció, podrà al·legar tot el que considere oportú en la seua defensa, d'acord amb el que establix l'article19 del Reial Decret 1398/1993, de 4 d'agost, pel qual s'aprova el Reglament de Procediment Sancionador i que els documents que hi ha en el procediment són:
  
1r. Denúncia
  
2n. Informe tècnic
  
3r. Orde d'obres
  
4t. Plec de càrrecs
  
València, 20 de febrer de 2003.- La secretària d'actuacions: María Luisa Martí Llabata.
  
Vist el procediment sancionador VIVI/040502/222 seguit contra Construcciones Jimenez Atienza, SL, per infracció del règim legal que regula els habitatges de protecció oficial, iniciat per orde del cap del Servici Territorial d'Arquitectura i Habitatge.
  
Vist que són fets provats, i així es declara, que en l'habitatge situada a Utiel, c/ La Vegana 1, presentava les deficiències assenyalades en el plec de càrrecs.
  
Vist que la denúncia que va donar origen a este procediment la formula, amb data 19/04/2002, Ana Mª Séez Moya.
  
Vist que l'Instructor no considera procedent la realització de prova, a més de la ja realitzada i que consta en l'informe tècnic.
  
Vist que, amb data 27/12/2002, es formula a l'expedientat l'oportú plec de càrrecs.
  
Vist que al plec de càrrecs no es formulen al·legacions.
  
Atés que els fets continguts en el primer resultant constituïxen una falta molt greu tipificada així en l'article 6.10 de la Llei 1/1997 de la Generalitat Valenciana de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer resultant.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre este procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vists la Llei 1/1997, de 21 de febrer, de la Generalitat Valenciana de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada així en l'article 6.10 de la Llei 1/1997 una multa de 4.210 euros (quatre mil dos-cents deu euros).
  
2. Obligar l'expedientat que, per si o a costa seua, realitze en el termini de quinze dies les següents obres:
  
- Segellar la mitgera en el perímetre afectat, folrar el suport de formigó i tornar a pavimentar i entaulellar.
  
- Sanejar tots els tancaments clevillats mitjançant el picat i eixamplament dels clevills en forma de V per a reomplir-los amb un morter de ciment sense retracció, inclòs el pintat final.